VAL (band)

VAL er en belarusisk musikkduo som består av vokalisten Valjeryja Hrybusava og musikkprodusenten Vladislav Pasjkjevitsj. Bandet ble etablert i Minsk i 2016 og skulle ha representert Belarus i Eurovision Song Contest 2020 i Rotterdam i Nederland med låten «Da vidna». 18. mars 2020 avlyste imidlertid EBU konkurransen på grunn av koronapandemien.

Bakgrunn 
Gruppen ble etablert i Minsk tidlig i 2016 av musikerparet Valjeryja Hrybusava og Vladislav Pasjkjevitsj. Hrybusava hadde tidligere deltatt i The Voice of Ukraine og vant senere sangkonkurransen Slavianski Bazaar. I 2016 startet den nyetablerte duoen produksjonsstudioet ToneTwins sammen med Andrej Katikov (Paul Kat), utdannet ved Berklee College of Music.

1. mai 2016 ga VAL ut sin debutsingel «Кто ты есть» (hvem er du) og fulgte opp med «Ветер во сне» (vind i en drøm) i september 2016.

28. februar 2020 vant duoen den belarusiske nasjonale finalen foran Eurovision Song Contest 2020 med sangen «Da vidna» (til daggry). VAL skulle dermed representere Belarus i Eurovision Song Contest 2020, og var trukket til å delta i semifinale 1 tirsdag 12. mai 2020. På grunn av koronavirusutbruddet i Europa vinteren 2020 besluttet EBU å avlyse konkurransen for å hindre spredning av covid-19.

Besetning 

 Valjeryja Hrybusava (russisk: Valerija Gribusova) – vokal, låtskriver, danser
 Vladislav Pasjkjevitsj (russisk: Vladislav Pasjkevitsj) – musikkprodusent, låtskriver og multiinstrumentalist

Diskografi

Singler 

 2016 – «Кто ты есть» (Hvem er du)
 2016 – «Ветер во сне» (Vind i en drøm)
 2020 – «Да вiдна» (La oss se)

Album

Referanser

Eksterne lenker 
 
 

 
 

 

Deltakere i Eurovision Song Contest 2020
Belarusisk kultur
Band etablert i 2016